บลจ.แข่งดูดเงิน6เดือนรับ3.10%
&#8220;ธนชาต&#8221; ส่ง 2 กองตราสารหนี้ลงทุน 3-12 เดือน จ่าย 2.65-3.10% ต่อปี
20 ส.ค. 2554

“ธนชาต” ส่ง 2 กองตราสารหนี้ลงทุน 3-12 เดือน จ่าย 2.65-3.10% ต่อปี 
“กรุงไทย” 6 เดือนให้ 2.65% ชูลงทุนผสมทั้งในนอก รับ 3.10% 
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บลจ.ธนชาต จะเสนอขายกองทุนเปิดตราสารหนี้ในประเทศ ในวันที่ 7–13 มิ.ย. 2554 จำนวน 2 กองทุน ได้แก่ กองทุนเปิดธนชาตตราสารหนี้ 15 (TFIX15) อายุโครงการ 3 เดือน คาดผลตอบแทนประมาณ 2.65% ต่อปี ลงทุนในพันธบัตรภาครัฐ 40% ที่เหลือลงทุนตราสารหนี้ภาคเอกชน 60% ที่มีคุณภาพ มีความสามารถในการชำระดอกเบี้ยหรือเงินต้นสูง ผลตอบแทนรวมของตราสารประมาณ 2.7884% โดยมีประมาณการค่าใช้จ่ายกองทุน 0.1384% ต่อปี และ 
กองทุนเปิดธนชาตตราสารหนี้ 16 (TFIX16) อายุโครงการประมาณ 12 เดือน ผลตอบแทนประมาณ 3.10% ต่อปี ลงทุนในพันธบัตรภาครัฐประมาณ 55% ที่เหลือลงทุนตราสารหนี้ระยะสั้นภาคเอกชนประมาณ 45% ผลตอบแทนรวมของตราสารประมาณ 3.1819% โดยมีประมาณการค่าใช้จ่ายกองทุน 0.0819% ต่อปี
ด้านนายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า บริษัทเปิดจำหน่ายกองทุนกรุงไทยธนทรัพย์ บี 7 (KTSUPB7) อายุโครงการ 6 เดือน เสนอขาย 7-14 มิ.ย. 2554 ซึ่งจะลงทุนในต่างประเทศประมาณ 70% โดยนำเงินไปฝากและลงทุนในบัตรเงินฝากของธนาคาร เป็นต้น 
ส่วน 30% เน้นลงทุนในต่างประเทศประมาณ 70% ประกอบด้วยเงินฝากประจำ Union National Bank (UAE) บัตรเงินฝาก Bank of China และ Euro Commercial Paper (ECP) ของ Industrial and Commercial Bank of China (ICBC) 
ส่วนที่เหลืออีก 30% ลงทุนในตราสารการเงินระยะสั้นธนาคารพาณิชย์ไทย และตราสารภาคเอกชนที่มีอันดับเครดิตตั้งแต่ BBB+ ขึ้นไป 
“ผู้ลงทุนจะได้รับผลตอบแทนประมาณ 3.10% ต่อปี โดยเงินลงทุนในต่างประเทศจะป้องกันความเสี่ยงอัตราแลกเปลี่ยนทั้งจำนวน
นายสมชัย กล่าวว่า หลังจากคณะกรรมการนโยบายการเงินได้ปรับเพิ่มอัตราดอกเบี้ยนโยบายอีก 0.25% มาอยู่ที่ระดับ 3.00% ส่งผลให้อัตราผลตอบแทนของตราสารหนี้ระยะสั้นปรับเพิ่มขึ้น แต่ในอัตราที่น้อยกว่าดอกเบี้ยนโยบาย ขณะที่สถาบันการเงินคาดว่าจะทยอยปรับเพิ่มอัตราดอกเบี้ยทั้งเงินฝากและสินเชื่อตามในสัปดาห์นี้ อีกทั้งค่าเงินบาทแกว่งตัวแข็งค่าขึ้น ประกอบกับในช่วงปลายสัปดาห์ที่ผ่านมา สหรัฐอเมริกาเปิดเผยตัวเลขเศรษฐกิจสำคัญทั้งภาคแรงงานและอสังหาริมทรัพย์ซึ่งแสดงถึงความอ่อนล้าของการฟื้นตัวส่งผลให้ค่าเงินเหรียญสหรัฐฯ อ่อนค่าลงเมื่อเทียบกับเงินสกุลหลักของโลก รวมทั้งเงินบาทของไทย ทำให้ส่วนต่างอัตราดอกเบี้ยระหว่างสกุลเงินบาทและเหรียญสหรัฐฯ ขยายตัวเพิ่มขึ้น และค่าเหรียญสหรัฐพรีเมี่ยมซึ่งมีผลกระทบต่ออัตราผลตอบแทนจากการลงทุนในต่างประเทศปรับตัวเพิ่มขึ้นตาม ดังนั้น การลงทุนในต่างประเทศที่มีการปิดความเสี่ยงจากอัตราแลกเปลี่ยนจึงให้ผลตอบแทนที่ดีขึ้นเมื่อเทียบกับสัปดาห์ก่อนหน้า
สหำหรับผู้ลงทุนที่สนใจลงทุนพันธบัตรภาครัฐในประเทศทั้ง 100% บริษัทอยู่ระหว่างจำหน่ายกองทุนเปิดกรุงไทยประจำ 6 เดือนคุ้มครองเงินต้น 3 เสนอขายถึงวันที่ 10 มิ.ย. 2554 อายุโครงการ 6 เดือน ผลตอบแทนประมาณ 2.65% ต่อปี”
สำหรับผู้ที่สนใจลงทุนพันธบัตรภาครัฐในประเทศทั้ง 100% บริษัทอยู่ระหว่างจำหน่ายกองทุนเปิดกรุงไทยประจำ 6 เดือนคุ้มครองเงินต้น 3 เสนอขายถึงวันที่ 10 มิ.ย. 2554 อายุโครงการ 6 เดือน ผลตอบแทนประมาณ 2.65% ต่อปี